Crichtonsaurus

C. bohlini (2002, Dong)
C. benxiensis (2007, Lü ir kt.)

Crichtonsaurus – dinozaurų gentis, pavadinta garsaus rašytojo Michael Crichton, parašiusio mokslinės fantastikos romaną „Juros periodo parkas“, vardu. Crichtonsaurus buvo Thyreophora (šarvuotasis dinozauras) iš paukščiadubenių dinozaurų būrio, gyveno vėlyvajame Kreidos periode. Crichtonsaurus bohlini rūšies fosilijas 2002 m. Beipiao mieste, Kinijos Liaoningo provincijoje, atrado ir aprašė Dong Zhiming. Antros rūšies, Crichtonsaurus benxiensis, kaukolę ir dalį skeleto 2007 m. vėlyvojo Kreidos periodo uolienose toje pačioje teritorijoje atrado Lü Junchang su kolegomis.

 Išvaizda 

Crichtonsaurus buvo vidutinio dydžio dinozauras, ilgis siekė 3 metrusArchives of the DINOSAUR, Mailing List: Crichtonsaurus . Nuoroda tikrinta 2009-01-25.. Apatinis žandikaulis – plonas ir be išorinių ornamentų. Dantys maži, tipiškos ankilozaurų formos.

 Vardas 

Kinijos mokslų akademijos Stuburinių gyvūnų paleontologijos ir paleoantropologijos instituto mokslininkai Crichtonsaurus bohlini pavadino rašytojo Michael Crichton ir švedų paleontologo Birger Bohlin garbeiOficialus Michael Crichton tinklalapis . Nuoroda tikrinta 2009-01-25.. M. Crichton buvo gerai parduodamų romanų „Juros periodo parkas“, „Dingęs pasaulis“, „Andromedos štamas“ ir kt. autorius. Tuo tarpu B. Bohlin žinomas ne tik už savo indėlį darbuose apie dinozaurus ir kitus priešistorinius gyvūnus: jis buvo grupės, nustačiusios Pekino žmogaus (Homo erectus pekinensis) egzistavimą, narys.

 Šaltiniai 

Kategorija:Paukščiadubeniai dinozaurai